sasicodes/solvari-1 huggingface dataset:
இந்தியா மற்றும் பாகிஸ்தான் இடையே பத்து மில்லியன் கணக்கான மக்கள் நூறுமில்லியன்கணக்கில் இல்லையென்றால் உயிரிழக்கின்ற ஒரு அணுஆயுதப் போரானது அமெரிக்காவுக்கு இடரார்ந்த பெரும் மூலோபாய பின்விளைவுகளை கொண்டிருக்க அவசியமில்லை அத்துடன் அநேகமாக அனுகூலங்களை கொண்டிருக்கலாம் என்று அந்த அறிக்கை தெரிவித்தது.
அமெரிக்க ஏகாதிபத்தியம் உலக அளவிலான போர் திட்டமிடலின் கட்டுப்பாட்டுஇயக்கஅறை போல இருக்கிறது ஆனாலும் இது ஒரு உலக அமைப்புமுறையாக முதலாளித்துவத்தின் கையாளமுடியாத நெருக்கடியின் மிகக் குவிந்த வெளிப்பாடு மட்டுமே ஆகும்.
அதே உள்முக மற்றும் வெளிமுக முரண்பாடுகளுக்கு முகம்கொடுக்கின்ற ஐரோப்பிய மற்றும் ஜப்பானிய ஏகாதிபத்தியங்களும் இதற்குக் கொஞ்சமும் சளைக்காமல் தமது சொந்த ஆளும் வர்க்கங்களது வேட்டையாடும் மற்றும் பிற்போக்குத்தனமான நலன்களைப் பின்பற்றிக் கொண்டிருக்கின்றன.
உலகப் பொருளாதார மற்றும் அரசியல் அதிகாரத்தின் உலகளாவிய மறுபங்கீட்டிற்கான ஒரு ஆக்ரோஷமான சண்டையாக சீரழிந்திருக்கின்ற ஒரு நிகழ்வுப்போக்கில் தங்களுக்கான பங்கினைப் பத்திரப்படுத்திக் கொள்வதற்கு அமெரிக்காவின் அடாவடித்தனங்களை சுரண்டிக் கொள்ள இவை அனைத்தும் முயன்று கொண்டிருக்கின்றன.
முதலாம் உலகப் போரின் போது லெனின் விளக்கியது போல் ஏகாதிபத்திய சக்திகள் தங்கள் கூட்டணி நாடுகளுடனும் மற்றும் அவற்றுக்கு எதிராகவும் ஒருவருக்கொருவர் செய்து கொண்ட இரகசிய உடன்படிக்கைகளது ஒரு வலையில் சிக்குண்டிருக்கின்றன.
ஹிட்லரின் மூன்றாவது குடியரசு வீழ்ந்து எழுபது ஆண்டுகளுக்குப் பின்னர் ஜேர்மன் ஆளும் வர்க்கமானது அதன் அரசு ஐரோப்பாவின் கேள்விக்கப்பாற்பட்ட தலைமையாகவும் ஒரு உலக சக்தியாகவும் தன்னை நிலைநாட்டிக் கொள்ள வேண்டும் என்று மீண்டும் கோரிக் கொண்டிருக்கிறது.
ஜேர்மன் மக்களிடையே போர்எதிர்ப்பு மனோநிலைகள் ஆழமாய் வேரூன்றி விட்டிருக்கும் நிலைக்கு முகம் கொடுக்கின்ற பேர்லின் மத்திய கிழக்கு மற்றும் ஆபிரிக்காவில் தனது நலன்களை நிலைநாட்ட இராணுவப் படைகளை நிறுத்தி வருகிறது.
மறுஆயுதபாணியாக்கத்தில் அது பணத்தை இறைத்துக் கொண்டிருக்க ஜேர்மன் ஏகாதிபத்திய இலட்சியங்களுக்கு புத்துயிரூட்டுவதை நியாயப்படுத்துகின்ற நோக்கத்துடன் நாஜி ஆட்சியின் குற்றங்களுக்கான வக்காலத்துவாங்கல்கள் அரசியல் ஸ்தாபனங்கள் ஊடகங்கள் மற்றும் கல்வி ஸ்தாபனங்கள் எங்கும் முன்தள்ளப்பட்டுக் கொண்டிருக்கின்றன.
பிரிட்டிஷ் ஏகாதிபத்தியம் தனது பங்காக அமெரிக்க வீழ்ச்சியை ஒரு வாய்ப்பாகக் கருதி இன்னமும் இலண்டன் மாநகரை மையமாகக் கொண்டு இயங்கும் வங்கிகள் மற்றும் நிதியங்களது கணிசமான உலகளாவிய நடவடிக்கைகளை விரிவாக்குவதற்கு எண்ணுகிறது.
பிரான்ஸ் வடக்கு மற்றும் மேற்கு ஆபிரிக்காவில் தனது முன்னாள் காலனித்துவ ஆதிக்கபிரதேச நாடுகளின் மீதான தனது பிடியை மீண்டும் பெறுவதற்கு முனைந்து கொண்டிருக்கிறது.
அமெரிக்காவின் வெளிப்படையாய் தனிச்சிறப்பான கூட்டாளியான பிரிட்டன் சென்றபாதையில் அத்தனை முக்கிய ஐரோப்பிய சக்திகளும் சென்ற ஆண்டில் ஆசிய உள்கட்டமைப்பு முதலீட்டு வங்கியை ஸ்தாபிப்பதில் சீனாவுடன் கைகோர்த்ததின் மூலமாக அமெரிக்காவுக்கான தங்களது எதிர்ப்புணர்வை சமிக்கை செய்தன.
அதே சமயத்தில் ஐரோப்பிய சக்திகளிடையே பெருகிவருகின்ற குரோதங்கள் குறிப்பாக ஜேர்மனியின் பெருகும் மேலாதிக்க உணர்வு குறித்து பிரிட்டன் மற்றும் பிரான்சில் பெருகுகின்ற குரோதம் ஐரோப்பிய ஒன்றியத்தை விரிசல் காணச் செய்து வருகின்றன.
இந்த ஆண்டின் இறுதியில் பிரிட்டன் வெளியேறுவது குறித்த ஒரு வாக்கெடுப்பு ஐரோப்பிய ஒன்றியத்தின் ஒரு முழுமையான உருக்குலைவையும் அத்துடன் இரண்டு உலகப் போர்களுக்கு இட்டுச் சென்ற தீர்க்கப்படாத தேசிய குரோதங்கள் மீண்டும் ஐரோப்பிய அரசியலின் மத்திக்கு மீளெழுச்சி காண்பதையும் தொடக்கி வைக்கக் கூடும்.
ஜப்பான் அமெரிக்காவால் மேலாதிக்கம் செய்யப்படுகின்ற ஒரு உலக ஒழுங்கிற்கு தனது முடிவில்லாத விசுவாசத்தை உறுதியளித்திருக்கிறது என்றாலும் நாட்டின் ஆளும் உயரடுக்கானது தனது சுதந்திரமான ஏகாதிபத்திய பாத்திரத்தின் மீது விதிக்கப்பட்ட போருக்குப்பிந்தைய தளைகளை மறுதலித்துக் கொண்டிருக்கிறது தனது சொந்த அபிலாசைகளை வன்முறையாக நிலைநாட்டுவதற்காக தனது இராணுவ வலிமையை அது பெருக்கிக் கொண்டிருக்கிறது.
அமெரிக்க இராணுவவாதத்திற்கு கனடா ஆஸ்திரேலியா மற்றும் நியூசிலாந்து போன்ற சிறிய ஏகாதிபத்திய சக்திகள் அளிக்கின்ற ஆதரவென்பது அதுவே தமது பொருளாதார மற்றும் மூலோபாய நலன்களைப் பாதுகாப்பதற்கான சிறந்த வழியாக இப்போது இருக்கிறது என்ற அவற்றின் கூலிப்படைத்தனமான முடிவில் இருந்து பிறக்கிறது.
இரண்டாம் உலகப் போரின் முடிவில் தனது கணக்குகளில் அபூர்வமாகவே இடம்பிடித்திருந்த இந்தியா பிரேசில் ஈரான் மற்றும் இந்தோனேசியா போன்ற அரசுகளின் நிலைகளையும் இராணுவ வளங்களையும் அமெரிக்க ஏகாதிபத்தியம் கணக்கில் எடுத்துக் கொள்கிறது.
போட்டி தேசியஅரசுகளுக்கு இடையிலான பதட்டங்களும் மோதல்களும் முதலாளித்துவ அமைப்புமுறையின் உலகளாவிய பொறிவினால் எரியூட்டப்பட்டுக் கொண்டிருக்கின்றன.
ஸ்ராலினிசத்தால் சோவியத் ஒன்றியம் கலைக்கப்பட்டமையானது முதலாளித்துவத்தின் வெற்றியைக் குறிக்கவில்லை மாறாக இரண்டாம் உலகப் போருக்குப் பிந்தைய அதன் ஸ்திரப்படலுக்கு வழிவகுத்த இன்றியமையாத அரசியல் பொறிமுறை உடைவினையே குறித்தது என்ற மதிப்பீட்டை நான்காம் அகிலத்தின் அனைத்துலகக் குழு மட்டுமே செய்தது.
சீனாவில் கடனால் உந்தப்படுகின்ற செயற்கைத்தூண்டல் கொள்கைகளால் பராமரிக்கப்படுகின்ற வளர்ச்சியானது இப்போது கூர்மையாக மந்தமடைந்து வருவதன் மூலம் பொருட்களின் விலைகளின் பொறிவுக்கு அது உந்துதலளிக்கின்றது.
சவுதி அரேபியா ரஷ்யா தென்னாபிரிக்கா பிரேசில் மற்றும் வெனிசூலா இன்னும் கனடா மற்றும் ஆஸ்திரேலியா ஆகிய நாடுகளும் கூட உள்ளிட்ட பொருட்களது ஏற்றுமதியைச் சார்ந்திருக்கும் நாடுகள் பொருளாதார மந்தநிலையை நோக்கி சரிந்து சென்று கொண்டிருக்கின்றன.
தோல்வி கண்டுவரும் எரிசக்தி நிறுவனங்களுக்கு வழங்கப்பட்டுள்ள டிரில்லியன் கணக்கான டாலர் கடன்களுக்கு உலகப் பொருளாதாரம் முகம்கொடுத்து நிற்பது குறித்த அபாயச்சங்கு எச்சரிக்கைகளை மற்ற பகுப்பாய்வாளர்களும் விநியோகித்துக் கொண்டிருக்கின்றனர்.
கடந்த ஏழு ஆண்டுகள் போட்டியான நாடுகடந்த கூட்டுநிறுவனங்களிடையே வீழ்ந்து செல்லும் சந்தைப் பங்கு மற்றும் இலாபம் தொடர்பாக அதிகரித்துச் செல்கின்ற கடுமையானதொரு சண்டையை கண்ணுற்றுள்ளன.
அமெரிக்காவை அடிப்படையாகக் கொண்ட ஒரு ஆலோசனை நிறுவனமான மெக்கன்ஸி குளோபல் இன்ஸ்டிடியூட்டின் சமீபத்திய அறிக்கை ஒன்று உலகளாவிய மந்தம் உக்கிரமடைந்து வரும் போட்டி மற்றும் தொழிலாள வர்க்கம் அதிக ஊதியங்களுக்கு கோரிக்கை வைப்பது ஆகியவற்றின் ஒரு கலவையால் பெருநிறுவன இலாபமீட்டுநிலையின் பொற்காலம் முடிவுக்கு வந்திருப்பது தொடர்பான அமெரிக்க அச்சங்களை வெளிப்படுத்துகிறது.
ஸ்தாபனமான பெருநிறுவனங்கள் எழுச்சிகண்டு வரும் சந்தைகளை குறிப்பாக சீனாவை அடிப்படையாகக் கொண்ட நிறுவனங்களிடம் இருந்து அதிகமான சவால்களை எதிர்கொண்டு வருகின்றன.
மெக்கென்சி அறிக்கை இவ்வாறு நிறைவுசெய்கிறது இந்த வேகமாய்மாறுகின்ற சூழலில் நீடித்து நிலைக்கக் கூடிய ஒரு ஒப்பீட்டு அனுகூலத்தை அபிவிருத்தி செய்வது என்பதன் அர்த்தம் என்ன என்ற விடயத்தில் உலகெங்கிலும் இருக்கும் அரசாங்கங்கள் புதிய பிரச்சினைகளுக்கு முகம் கொடுக்கும்.
ஏகாதிபத்தியம் என்பது வெறுமனே ஒரு கொள்கை அல்ல மாறாக உலக முதலாளித்துவத்தின் அபிவிருத்தியில் ஒரு குறிப்பிட்ட கட்டம் என்பதை லெனின் விளக்கினார்.
ஏகாதிபத்தியம் என்பது ஏகபோக முதலாளித்துவம் ஒட்டுண்ணியான அல்லது அழுகிக் கொண்டிருக்கும் முதலாளித்துவம் மரணத்தறுவாயில் இருக்கிற முதலாளித்துவம்.
சுதந்திரமான போட்டியின் இடத்தில் ஏகபோகம் அமர்த்தப்படுவதையும் மிகப்பெரும் நிறுவனக் கூட்டுகளாலும் வங்கிகளாலும் இவை ஒட்டுமொத்த உலக சந்தையையும் கட்டுப்பாட்டில் கொண்டு அதனை தங்களுக்குள் அமைதியாக பிரித்துக் கொள்கின்றன போர் அதனை மறுபங்கீடு செய்கின்ற வரையில் பொருளாதாரத்தை மேலாதிக்கம் செய்யும் நிலையையும் கொண்டு இது குணாம்சம் காட்டப்படுவதாக லெனின் வலியுறுத்தினார்.
ஏகாதிபத்தியம் நிதி மூலதனத்தின் சர்வாதிகாரம் ஆகும் அது மேலாதிக்கத்திற்காக முனைகின்றதே அன்றி சுதந்திரத்திற்காக அல்ல என்று லெனின் எழுதினார்.
கடந்த நூற்றாண்டின் காலத்தில் வெடிப்புடன் அபிவிருத்தி கண்டிருக்கக்கூடிய ஒரு நிகழ்முறையின் ஆரம்ப கட்டத்தில் லெனினின் எழுத்துக்கள் எழுதப்பட்டிருந்தன.
முதலாளித்துவ உற்பத்தியின் உலகமயமாக்கத்தைக் கொண்டு நாடுகடந்த நிறுவனங்கள் ஒட்டுமொத்த புவிக்கோளத்தையும் மேலாதிக்கம் செய்யும் நிலைக்கு வந்திருக்கின்றன உலகெங்கிலுமான தொழிலாளர்களின் உழைப்பைச் சுரண்டுகின்ற பரந்த உற்பத்தி வலைப்பின்னல்களையும் விநியோகச் சங்கிலிகளையும் நிலைநிறுத்தியிருக்கின்றன.
லெனின் எழுதினார் ஏகாதிபத்தியத்தின் கீழ் மூலதனத்தின் அத்தனை வடிவங்களின் மீதும் நிதி மூலதனம் மேலாதிக்கம் செலுத்துவதென்பது முதலீட்டிலிருந்து வருவாய் ஈட்டுபவர்கள் மற்றும் நிதிப் பிரபுக்களின் மேலாதிக்கத்தைக் குறிப்பதாகும் அதாவது ஒரு சிறிய எண்ணிக்கையிலான சக்திவாய்ந்த அரசுகள் எஞ்சியவற்றிற்கு மேலுயர்ந்து நிற்பதைக் குறிப்பதாகும்.
நிதிமயமாக்கத்தை நோக்கிய போக்கும் சமூக மற்றும் பொருளாதார வாழ்க்கையின் அத்தனை அம்சங்களின் மீதும் முதலீட்டு ஊகவணிகரது மேலாதிக்கமான நிலையும் மிகப்பரந்த மட்டத்திற்கு விரிவுகண்டிருக்கிறது வேறெங்கிலும் விட அமெரிக்காவில் அது மிக அதிகமாக நிகழ்ந்திருக்கிறது.
உலக மக்கள்தொகையில் சிறிய விரல்விட்டு எண்ணக்கூடிய சிலர் கொண்டிருக்கக் கூடிய செல்வத்தின் அளவு புரிந்து கொள்ளவும் கூட எட்டாததாக இருக்கிறது.
இராணுவவாதத்தை நோக்கிய திருப்பமானது சமூக சமத்துவமின்மையை மிகப்பெரும் அளவில் விரிவுபடுத்தியிருப்பதோடு வர்க்கப் பதட்டங்களையும் அதிகப்படுத்தியுள்ளது.
இராணுவ ஒதுக்கீடுகளிலான முடிவில்லாத அதிகரிப்புகள் தொழிலாளர்களது சமூக உரிமைகளது நேரடியான பறிப்பைக் கொண்டு தான் நிதியாதாரம் அளிக்கப்படுகின்றன.
முதலாளித்துவ தேசியஅரசு அமைப்புமுறையுடன் உடன்பிறந்ததாய் இருக்கக்கூடிய பொருளாதார மற்றும் புவிமூலோபாய நலன்களின் மோதலை ஏகாதிபத்தியமானது ஒற்றை உலக மேலாதிக்க சக்தி தனது அத்தனை எதிரிகளையும் வெற்றிகாண்பதன் மூலமாக வெற்றி காண்பதற்கு முனைகிறது.
முதலாளித்துவ வர்க்கத்தின் புவிஅரசியலுக்கு எதிராய் ஒட்டுமொத்தமாய் தேசியஅரசு அமைப்புமுறைக்கு ஒரு முடிவுகட்டப்படுவதையும் சமத்துவம் மற்றும் அறிவியல்பூர்வமான திட்டமிடலை அடிப்படையாகக் கொண்ட ஒரு உலகப் பொருளாதாரத்தை ஸ்தாபிப்பதையும் குறிக்கின்ற உலக சோசலிசப் புரட்சிக்கான வெகுஜன அடித்தளத்தை புறநிலையாக உருவாக்குகின்ற சமூக சக்தியாக சர்வதேச தொழிலாள வர்க்கம் அமைந்திருக்கிறது.
ட்ரொட்ஸ்கி விளக்கியதைப் போல புரட்சிகரக் கட்சியானது போரின் வரைபடத்தைப் பின்பற்றுவதில்லை மாறாக வர்க்கப் போராட்டத்தின் வரைபடத்தையே பின்பற்றுகிறது.
தொழிலாள வர்க்கத்தின் வளர்ச்சி எண்ணிக்கையானது ஆசியா இலத்தீன் அமெரிக்கா மற்றும் ஆபிரிக்காவின் நூறுமில்லியன் கணக்கான புதிய தொழிலாளர்களை மட்டுமல்ல ஏகாதிபத்திய நாடுகளில் பாட்டாளி வர்க்கத்திற்கு தள்ளப்பட்டிருக்கும் மக்களின் பரந்த அடுக்குகளையும் கொண்டிருக்கிறது.
உற்பத்தி சாதனங்களுக்கு உடைமையாக இருந்து அதனைக் கட்டுப்படுத்துகின்ற ஒரு சிறு எண்ணிக்கையிலான அடுக்குக்கும் தங்களது உழைப்புசக்தியை சந்தையில் விற்கத் தள்ளப்பட்டிருக்கும் பரந்த பெரும்பான்மை அடுக்கிற்கும் இடையில் ஒட்டுமொத்த உலகமும் மேலும் மேலும் பிளவுபட்டுச் செல்வது அதிகரித்துக் கொண்டிருக்கிறது.
புரட்சிகர பரிமாணங்களை தவிர்க்கவியலாமல் ஏற்கக் கூடிய போராட்டங்களுக்குள் தொழிலாள வர்க்கம் தள்ளப்பட்டுக் கொண்டிருக்கிறது.
எங்கெங்கிலும் ஆளும் வர்க்கங்கள் தங்களது தாயக தேசிய அரசிலுள்ள தொழிலாளர்களிடமிருந்து பாரிய வேலைவாய்ப்பின்மை சிக்கன நடவடிக்கை மற்றும் வாழ்க்கைத் தரங்கள் அழிப்பு ஆகியவற்றின் வடிவில் முடிவில்லாத தியாகத்தை பிழிவதன் மூலம் தங்களது நிலைகளை பாதுகாத்துக் கொள்ளத் தள்ளப்படுகின்றன.
அடிப்படை உள்கட்டமைப்பு சிதைவுகள் வறுமை அதிகரிப்புகள் மற்றும் சிக்கலான சுற்றுச்சூழல் பிரச்சினைகள் பதிலில்லாமல் விடப்படுகின்ற அதேநேரத்தில் பரந்த ஆதாரவளங்கள் இராணுவச் செலவினங்களுக்காய் விரயம் செய்யப்பட்டுக் கொண்டிருக்கின்றன.
பல தசாப்த காலங்களில் பெருகிக் குவிந்திருக்கும் சமூக பதட்டங்கள் மேற்பரப்பிற்கு வெடித்து வந்து கொண்டிருப்பதான தெளிவான சமிக்கைகள் இருக்கின்றன.
அதனைத் தொடர்ந்து ஐரோப்பாவிலான சிக்கனநடவடிக்கை எதிர்ப்புப் போராட்டங்கள் தொடங்கி சீனா ரஷ்யா மற்றும் தென்னாபிரிக்காவிலான வேலைநிறுத்தங்களின் பெருக்கம் மற்றும் அமெரிக்காவில் வாகன உற்பத்தித்துறை தொழிலாளர்களிடையேயும் தொழிலாளர்களின் மற்ற பகுதியினர் இடையிலும் கிளர்ச்சி மனோநிலைகளது எழுச்சி ஆகியவை வரையிலும் ஒவ்வொரு நாட்டிலும் சமத்துவமின்மை மற்றும் பெருநிறுவனச் சுரண்டலுக்கு எதிரான தொழிலாள வர்க்கத்தின் சக்திவாய்ந்த ஆர்ப்பாட்டங்கள் பின்தொடர்ந்து வந்திருக்கின்றன.
இடது என்று மோசடியாகக் கூறிக்கொள்ளக் கூடிய முதலாளித்துவஆதரவு மற்றும் ஏகாதிபத்தியஆதரவு அரசியலில் தான் அதற்கான பதில் அமைந்திருக்கிறது.
வியட்நாம் போரின் காலத்திலான போர்எதிர்ப்பு இயக்கம் பெரும்பாலும் நடுத்தர வர்க்கத்தின் தீவிரமயப்பட்ட பிரிவுகளை அடிப்படையாகக் கொண்டிருந்தது.
பங்குமதிப்புகளிலான பரந்த அதிகரிப்பானது தொழிலாளர்கள் மீது ஊதிய மற்றும் நலன்புரி உதவி விட்டுக்கொடுப்புகள் தொடர்ச்சியாக திணிக்கப்பட்டதன் மூலமும் சுரண்டல் விகிதம் உக்கிரப்படுத்தப்பட்டதன் மூலமும் தொழிலாள வர்க்கத்திடம் இருந்து முன்னெப்போதினும் மிகப்பெரும் அளவிலான உபரி மதிப்பு பிழிந்தெடுக்கப்பட்டதன் மூலமும் இதற்கு வழியேற்படுத்தப்பட்டிருந்தது நடுத்தர வர்க்கங்களின் ஒரு சலுகைபடைத்த பிரிவுக்கு அவர்கள் தங்களது தொழில்வாழ்க்கையின் தொடக்கத்தில் கற்பனை செய்தும் பார்த்திருக்கமுடியாத அளவான செல்வத்தின் ஒரு மட்டத்திற்கு அவர்களுக்கு அணுகல் ஏற்படுத்தித் தந்திருக்கிறது.
நீடித்த பங்குச் சந்தை எழுச்சியின் மூலமாக ஏகாதிபத்தியம் உயர்நடுத்தர வர்க்கத்தின் பிரிவுகளிடையே தனக்கான ஒரு புதிய மற்றும் அர்ப்பணித்த பகுதியை வென்றெடுப்பதற்கு வழிகிடைத்திருந்தது.
இந்த சக்திகளும் அவற்றின் நலன்களை வெளிப்படுத்துகின்ற அரசியல் அமைப்புகளும் போருக்கான எதிர்ப்பை ஒடுக்குவதற்கு மட்டுமல்ல ஏகாதிபத்தியத்தின் கொள்ளை நடவடிக்கைகளை நியாயப்படுத்துவதற்கும் கூட தங்களது சக்திக்குட்பட்ட அத்தனையையும் செய்தன.
பால்கன்களிலான தலையீடு என்றாலும் லிபியாவிலான தலையீடு என்றாலும் அல்லது சிரியாவிலான தலையீடு என்றாலும் அமெரிக்கா மற்றும் அதன் கூட்டாளிகளது பொய்களை மனித உரிமைகள் என்ற மோசடியான வாதங்களின் கீழ் மூடிமறைப்பதே போலிஇடது அமைப்புகள் மற்றும் அவற்றின் உடனிருக்கும் அமைப்புகளது குறிப்பிட்ட அரசியல் செயல்பாடாய் இருக்கிறது.
ஜில்பேர் அஷ்கார் போன்ற போலிஇடதுகளின் பிரதான தலைவர்கள் ஏகாதிபத்திய மூலோபாய அமர்வுகளில் பங்கேற்கும் மட்டத்திற்கும் கூட சென்று விட்டிருக்கின்றனர்.
சுயவிளம்பரம் தேடும் பேராசிரியர் ஜூவான் கோல் லிபியாவில் ஏகாதிபத்தியத்திற்கான ஒரு சிப்பாயாக சேவை செய்வதற்கு பகிரங்கமாய் விருப்பம் வெளியிடுகிறார்.
குட்டிமுதலாளித்துவ கல்வியறிஞர்களும் மதத் தலைவர்களும் மற்றும் பலவண்ண எடுபிடிகளும் தங்களது அரசாங்கங்களின் குற்றவியல் நடவடிக்கைகளை நியாயப்படுத்துவதற்காக அறரீதியான மற்றும் தார்மீகரீதியான உயர்மனப்பான்மைகள் குறித்து சிடுமூஞ்சித்தனமாகக் குறிப்பிடுவதில் புதிதாக எதுவுமில்லை.
இருபதாம் நூற்றாண்டின் தொடக்கத்தின் சமயத்திலேயே ஏகாதிபத்தியத்தின் தாராளவாத விமர்சகரான ஜோன் ஏ.ஹாப்சன் ஆக்கிரமிப்புகளையும் ஒட்டவைப்புகளையும் மூடிமறைப்பதற்கு ஆன்மாவின் பொய் வகிக்கின்ற பாத்திரம் குறித்து சுட்டெரிக்கும் விதத்தில் கவனம் ஈர்த்திருந்தார்.
பென்டகன் மூலோபாயவாதிகளுடனான தங்களது கூட்டிற்கு தத்துவார்த்த மற்றும் அரசியல் நியாயத்தின் ஏதேனும் ஒரு வடிவத்தைக் கொடுக்கும் பிரயத்தனத்தில் போலிஇடது அமைப்புகளின் ஒரு அகன்ற வரிசையினர் ரஷ்யாவையும் சீனாவையும் ஏகாதிபத்திய சக்திகளாகப் பிரகடனம் செய்திருக்கின்றனர்.
சீனாவிலும் ரஷ்யாவிலும் இருக்கும் ஆட்சிகளுக்கு அரசியல் எதிர்ப்பை வெளிப்படுத்துவது தான் விடயமாய் இருந்தால் ஏகாதிபத்தியம் என்ற வார்த்தையை பிரயோகிக்க அவசியம் இருந்திருக்காது.
உலக சோசலிசப் புரட்சியின் ஒரு அத்தியாவசிய பாகமாக ரஷ்யாவிலும் சீனாவிலும் இருக்கும் முதலாளித்துவ அரசுகள் தொழிலாள வர்க்கத்தினால் தூக்கியெறியப்படுவதற்கே நான்காம் அகிலத்தின் அனைத்துலகக் குழு அழைப்பு விடுக்கிறது.
இந்த இரு அரசுகளுமே இருபதாம் நூற்றாண்டின் சோசலிசப் புரட்சிகளை ஸ்ராலினிசம் காட்டிக் கொடுத்து இறுதியில் அது முதலாளித்துவத்தை மீட்சி செய்ததன் விளைபொருட்களே என்று அது விளக்கியிருக்கிறது.
ஸ்ராலினிச அதிகாரத்துவம் சோவியத் அரசை அகற்றி தேசியமயமாக்கப்பட்ட சொத்துடைமை உறவுகளை ஒழித்ததிற்கு பின்னர் அதிலிருந்து எழுந்த நிதிப் பிரபுக்களது பிரதிநிதியாகவே ரஷ்ய அரசாங்கம் இருக்கிறது.
மகா ரஷ்ய தேசியவாதத்தை அது ஊக்குவிப்பது என்பதே ஸ்ராலினிசத்தின் ஒரு உச்சநிலையான விளைவுதான் என்பதோடு அது மார்க்சிசத்தின் சர்வதேசிய வேலைத்திட்டத்தை வன்முறையாகவும் எதிர்ப்புரட்சிகரமாகவும் மறுதலிப்பதாகவும் இருக்கிறது.
முதலாவதாய் அது அமெரிக்க ஐரோப்பிய மற்றும் ஜப்பானிய ஏகாதிபத்தியத்தின் மையமான மற்றும் தீர்மானகரமான உலகளாவிய எதிர்ப்புரட்சிகர பாத்திரத்தை சார்புரீதியானதாக்கி ஆகவே ஒன்றுமில்லாது செய்து விடுகிறது.
சிரியாவில் இங்கு ஆசாத்தின் ஆட்சி ரஷ்யாவினால் ஆதரவளிக்கப்பட்டிருக்கிறது போன்று அமெரிக்காவின் ஆட்சிமாற்ற நடவடிக்கைகளில் அமெரிக்காவுடன் செயலூக்கத்துடன் ஒத்துழைத்து வேலை செய்வதற்கு இது போலிஇடதுகளுக்கு வழிவகையளிக்கிறது.
இது ஆகவே இனரீதியான தேசிய ரீதியான மொழிரீதியான மற்றும் மதரீதியான சிறுபான்மையினரை ஒடுக்குகின்ற காலனித்துவ சக்திகளாக அவற்றை மறைமுகமாக கூறுவதாயிற்று.
அதனூடாக தற்போதுள்ள அரசு எல்லைகளுக்குள்ளாக ஏகாதிபத்திய ஆதரவைப் பெற்ற தேசிய விடுதலை எழுச்சிகளுக்கும் வண்ணப் புரட்சிகளுக்கும் போலிஇடதுகளின் ஆதரவிற்கு அது அங்கீகாரமளித்து விடுகிறது.
வெளிநாடுகளில் ஏகாதிபத்தியத்திற்கான ஆதரவு தாயகத்தில் நிதிப் பிரபுத்துவத்தின் கட்டளைகளுக்கான ஆதரவுடன் இசைந்து செயல்படுகிறது.
ஜேர்மனியில் உள்ள இடது கட்சி பிரான்சில் உள்ள புதிய முதலாளித்துவஎதிர்ப்புக் கட்சி ஐக்கிய இராச்சியத்தில் உள்ள சோசலிச தொழிலாளர் கட்சி மற்றும் அமெரிக்காவில் உள்ள சர்வதேச சோசலிஸ்ட் அமைப்பு மற்றும் சோசலிச மாற்று ஆகியவை போன்ற குழுக்களும் இதே செயல்பாட்டையே ஆற்றுகின்றன.
பிரிட்டனில் ஜெரெமி கோர்பினின் தொழிற் கட்சிப் பிரச்சாரத்தை ஊக்குவிப்பதானாலும் சரி அல்லது அமெரிக்காவில் பேர்னி சாண்டர்ஸின் ஜனநாயகக் கட்சி பிரச்சாரத்தை ஊக்குவிப்பதானாலும் சரி தொழிலாள வர்க்கத்தின் சுயாதீனமான அரசியல் அணிதிரட்டல் எதனையும் தடுப்பது தான் இந்த அமைப்புகளின் நோக்கமாய் இருக்கிறது.
இனம் பால் மற்றும் பால் நோக்குநிலை ஆகியவற்றின் அடிப்படையிலான அடையாள அரசியலை தொடர்ச்சியாக ஊக்குவித்து வந்திருப்பதே கல்வியகங்களிலும் தொழில்வாழ்க்கைகளிலும் தொழிற்சங்கங்களிலும் மற்றும் அரசு அதிகாரத்துவத்திலும் சலுகைபடைத்த பதவிகளுக்கும் உயர் வருவாய்களுக்குமான அணுகலைப் பெறுவதற்கு இவர்களுக்கான கருவிகளாக இருந்திருக்கிறது.
அவர்கள் நிதி அதிகாரத்துவத்தின் ஆடையுடன் ஆயிரக்கணக்கிலான இழைகளின் மூலம் பின்னிக் கொண்டிருக்கக் கூடியவர்கள் என்பதோடு தொழிலாள வர்க்கத்திற்கு ஆழமான குரோதம் கொண்டவர்களாகவும் இருக்கின்றனர்.
உலக சரித்திரத்திலான இந்த சகாப்தச்சிறப்பான நிகழ்வு முதலாவது சோசலிசப் புரட்சி மற்றும் தொழிலாளர் அரசின் ஸ்தாபிப்பு முதலாம் ஏகாதிபத்திய உலகப் போரை சமரசமில்லாமல் எதிர்த்திருந்த லெனின் மற்றும் ட்ரொட்ஸ்கி தலைமையிலான மார்க்சிச சர்வதேசியவாதிகளால் தயாரிப்பு செய்யப்பட்டது.
அதன்பின் அக்டோபர் புரட்சியின் சர்வதேசிய வேலைத்திட்டமும் கோட்பாடுகளும் ஸ்ராலினிச அதிகாரத்துவத்தால் காட்டிக்கொடுக்கப்பட்டமையானது இறுதியாக சோவியத் ஒன்றியத்தின் கலைப்புக்கு இட்டுச்சென்றது.
இரண்டாவதாய் சோவியத் ஒன்றியத்திற்கு உள்ளேயும் சரி வெளியேயும் சரி ட்ரொட்ஸ்கிச இயக்கத்தால் நடத்தப்பட்ட போராட்டமானது ஒரு சோசலிச மற்றும் சர்வதேசிய வேலைத்திட்டத்தின் அடிப்படையில் ஸ்ராலினிச ஆட்சியின் அதிகாரத்துவ சீரழிவுக்கு அங்கே ஒரு புரட்சிகர மாற்று இருந்திருந்தது என்பதை விளங்கப்படுத்தியது.
உலகெங்கிலுமான தொழிலாளர்கள் மற்றும் இளைஞர்களின் நனவு முடிவில்லாத போர் மற்றும் பொருளாதார நெருக்கடியின் தசாப்தங்களால் ஆழமாய் பாதிக்கப்பட்டிருக்கிறது.
வீழ்ந்து செல்லும் வாழ்க்கைத்தரங்கள் நலன்புரி உதவிகள் மீதான தாக்குதல்கள் விரிந்து செல்லும் சமூக சமத்துவமின்மை மற்றும் பயங்கரவாதத்தின் மீதான போர் என்ற போர்வையில் ஜனநாயக உரிமைகள் அழிக்கப்படுவது ஆகியவற்றுக்கு எதிரான ஒரு போராட்டத்தின் அலை உயர்ந்து செல்கிறது.
தனது மிக அபாயகரமான வெளிப்பாட்டை ஏகாதிபத்திய போர் முனைப்பில் காட்டுகின்ற முதலாளித்துவத்தின் ஒட்டுமொத்தமான நெருக்கடி குறித்த ஒரு புரிதலை இந்தப் போராட்டங்களுக்குள் கொண்டுவருவது என்பதே இன்றியமையாத பணியாக இருக்கிறது.
தனித்தனியான போராட்டங்களை ஒருமைப்படுத்தி சோசலிசப் புரட்சியின் மூலமாக ஒட்டுமொத்தமான முதலாளித்துவ சமூகப்பொருளாதார அமைப்புமுறையையும் தூக்கிவீசுவதற்கான அடித்தளத்தை அமைத்திடக் கூடிய ஒரு அரசியல் தலைமையை தொழிலாள வர்க்கத்தில் அபிவிருத்தி செய்வது அவசியமானதாகும்.
கிழக்கு ஐரோப்பாவில் முதலாளித்துவம் மீட்சி செய்யப்பட்ட சமயத்தில் தொடங்கி சோவியத் ஒன்றியத்தின் ஸ்ராலினிசக் கலைப்பின் பின் உச்சம் பெற்ற முதலாளித்துவ வெற்றிக்களியாட்டத்தின் காலம் முடிந்து விட்டது.
ஆளும் வர்க்கத்தின் ஒட்டுண்ணித்தனமான செல்வத்திற்கு ஆதாரமாய் இருந்திருக்கக் கூடிய ஊகவணிக சீட்டுக்கட்டுகளின் மாளிகை சரிந்து கொண்டிருக்கிறது.
பங்குச்சந்தை மதிப்புகளின் வீழ்ச்சி என்பது வெறுமனே பங்குஅளவுகளது பணமதிப்பைக் குறைத்துக் கொண்டிருப்பதுடன் மட்டுமல்ல முதலாளித்துவஆதரவு தத்துவவாதிகள் மற்றும் அரசியல் தலைவர்களது மரியாதையையும் நம்பகத்தன்மையையும் கூட தகர்த்துக் கொண்டிருக்கிறது.
ஆளும் உயரடுக்கை மிரட்சிக்கும் அச்சத்திற்கும் இலக்காக்கும் வகையில் இளைஞர்கள் மற்றும் தொழிலாளர்களின் அபிவிருத்தி காணுகின்ற அரசியல் தீவிரமயப்படலானது விரைவாக ஒரு சோசலிச நோக்குநிலையை பெற்றுக் கொண்டிருக்கிறது.
சோசலிசத்தை நோக்கிய இந்த ஆரம்பகட்ட உள்ளுணர்வுரீதியான உந்துதலை அரசியல்ரீதியாய் அபிவிருத்தி கண்ட ஒரு புரட்சிகர நனவுக்கு சமப்படுத்திபார்ப்பது என்பது முற்றிலும் தவறாகிவிடும்.
ஆயினும் அரசியல் அபிவிருத்தியின் நிகழ்ச்சிப்போக்கு முதலாளித்துவ அநீதிகளுக்கு எதிரான வெகுஜனக் கோபத்தின் ஆரம்பகட்ட வெளிப்பாடுகள் தொடங்கி முதலாளித்துவத்தை தூக்கியெறிந்து உலக சோசலிசத்தைக் கொண்டு அது இடம்பெயர்த்தப்படுவதன் அவசியத்தைப் புரிந்து கொள்வது வரை நடந்தேறிக் கொண்டிருக்கிறது.
அரசியல் அதிருப்தியின் ஆரம்பகட்டத்தின் ஆதாயத்தைப் பெற்றிருக்கக் கூடிய கட்சிகளும் மனிதர்களும் உலக நெருக்கடி இயக்கிவைக்கக் கூடிய பாரிய சமூக சக்திகளால் அடித்துச்செல்லப்பட்டு விடுவர்.
தொழிலாள வர்க்கம் முகம் கொடுக்கின்ற கடமைகளுக்கு தோளோடு தோள் நிற்கின்ற உண்மையான புரட்சிகரக் கட்சியைக் கட்டியெழுப்புகின்ற பணியைக் கையிலெடுப்பது அவசியமானதாகும்.
பல தசாப்தங்களாக இந்த அடைமொழியை மார்க்சிஸ்டுகளுக்கு எதிராக குட்டிமுதலாளித்துவ சந்தர்ப்பவாதிகளும் மற்றும் அத்தனை வண்ணமான அரசியல் கயவர்களும் அதாவது தாராளவாதிகள் சமூக ஜனநாயகக் கட்சி மற்றும் தொழிற்கட்சியைச் சேர்ந்த பிழைப்புவாதிகள் தொழிற்சங்க நிர்வாகிகள் போலிஇடதுகள் சொந்த நிழலைக் கண்டு அஞ்சுகின்ற சீர்திருத்தவாதிகள் போன்றவர்கள் பிரயோகித்து வந்திருக்கின்றனர்.
சோசலிசக் கோட்பாடுகளுக்கு உறுதிப்பாடு கொண்டிருப்பதையும் ஆளும் வர்க்கத்துடன் அரசியல் கூட்டணிகளுக்குள் நுழைய மறுப்பதையும் சர்வதேச தொழிலாள வர்க்கத்தின் அரசியல் சுயாதீனத்திற்கான போராட்டத்தில் சமரசமற்று இருப்பதையுமே குறுங்குழுவாதம் என்று அவர்கள் உண்மையில் அர்த்தப்படுத்துகிறார்கள்.
அவர் எழுதினார் நான்காம் அகிலமானது ஏற்கனவே இன்று ஸ்ராலினிஸ்டுகளாலும் சமூக ஜனநாயகவாதிகளாலும் முதலாளித்துவ தாராளவாதிகளாலும் மற்றும் பாசிஸ்டுகளாலும் தகுதியான விதத்தில் வெறுக்கப்படுகிறது.
... முதலாளித்துவத்தின் மேலங்கியுடன் கட்டப்பட்டிருக்கின்ற அத்தனை அரசியல் குழுவாக்கங்களுடனும் அது சமரசமில்லாமல் சண்டையிட்டுக் கொண்டிருக்கிறது.
இந்த அறிக்கையில் அளிக்கப்பட்டுள்ள பகுப்பாய்வின் ஒரு மிக விரிவான விவாதத்திற்கு நான்காம் அகிலத்தின் அனைத்துலகக் குழு அழைப்பு விடுக்கிறது.
உலக சோசலிச வலைத் தளத்தின் பத்தாயிரக்கணக்கான வாசகர்கள் இதனைப் படிக்க வேண்டுமென்றும் மிகப் பரந்த மட்டத்தில் இது விநியோகிக்கப்பட போராட வேண்டும் என்றும் அழைக்கிறது.
இந்த அறிக்கையில் வழங்கப்பட்டுள்ள கோட்பாடுகள் ஒரு புதிய சர்வதேச போர்எதிர்ப்பு இயக்கத்தைக் கட்டியெழுப்புவதற்கான அடித்தளமாக சேவை செய்ய வேண்டும் என்று நாங்கள் வலியுறுத்துகிறோம்.
இந்த கோட்பாடுகளை மீண்டுமொரு முறை நாங்கள் அழுத்தம்திருத்தமாய் கூறுகிறோம் போருக்கு எதிரான போராட்டமானது சமூகத்தின் மிகப்பெரும் புரட்சிகர சக்தியான தொழிலாள வர்க்கம் தனக்குப் பின்னால் மக்களின் அத்தனை முற்போக்கான கூறுகளையும் அணிதிரட்டி நிற்பதை அடிப்படையாகக் கொண்டிருக்க வேண்டும்.
புதிய போர்எதிர்ப்பு இயக்கமானது முதலாளித்துவத்திற்கு எதிரானதாகவும் சோசலிசத் தன்மையுடையதாகவும் இருந்தாக வேண்டும் ஏனென்றால் நிதி மூலதனத்தின் சர்வாதிகாரத்திற்கு முடிவுகட்டவும் இராணுவவாதம் மற்றும் போரின் அடிப்படைக் காரணமாக இருக்கின்ற பொருளாதார அமைப்புமுறைக்கு முற்றுப்புள்ளி வைக்கவுமான போராட்டத்தின் ஊடாய் அல்லாமல் போருக்கு எதிரான எந்த பொறுப்புணர்ச்சி வாய்ந்த போராட்டமும் இருக்க முடியாது.
ஆகவே புதிய போர்எதிர்ப்பு இயக்கமானது அத்தியாவசியத்தின் அடிப்படையில் முதலாளித்துவ வர்க்கத்தின் அத்தனை அரசியல் கட்சிகள் மற்றும் அமைப்புகளில் இருந்தும் முழுமையாகவும் மற்றும் குழப்பத்திற்கு இடமளிக்கா வகையிலும் சுயாதீனமானதாகவும் மற்றும் குரோதமானதாகவும் இருக்க வேண்டும்.
அனைத்துக்கும் மேலாய் புதிய போர்எதிர்ப்பு இயக்கமானது சர்வதேசமயமானதாக தொழிலாள வர்க்கத்தின் பரந்த சக்தியை ஏகாதிபத்தியத்திற்கு எதிரான ஒரு ஐக்கியப்பட்ட உலகளாவிய போராட்டத்தில் அணிதிரட்டுவதாக இருக்க வேண்டும்.
நடப்பு உலக நிலைமைகளில் இருந்து எழுகின்ற மாபெரும் வரலாற்றுக் கேள்விகளை பின்வருமாறு சூத்திரப்படுத்தலாம் உலக முதலாளித்துவத்தின் நெருக்கடி எப்படி தீர்க்கப்படப் போகிறது?
எதிர்காலம் பாசிசத்திற்கும் அணுஆயுதப் போருக்கும் திரும்பவியலாமல் காட்டுமிராண்டித்தனத்திற்குள் சரிவதற்கும் இட்டுச் செல்லப் போகிறதா?
அல்லது சர்வதேசத் தொழிலாள வர்க்கம் புரட்சியின் பாதையை கையிலெடுத்து முதலாளித்துவ அமைப்புமுறையை தூக்கியெறிந்து பின் உலகை சோசலிச அடித்தளங்களின் மீது மறுகட்டுமானம் செய்யப் போகிறதா?
போருக்கு எதிரான ஒரு சர்வதேச வெகுஜன இயக்கத்தைக் கட்டியெழுப்புவதற்கான அவசர அவசியத்தை அங்கீகரிக்கின்ற உலகெங்கிலுமான அரசியல் கட்சிகள் மற்றும் தனிமனிதர்களுடன் இந்த அறிக்கையில் முன்வைக்கப்பட்டிருக்கும் கோட்பாடுகளின் அடிப்படையில் சகோதரத்துவரீதியான விவாதத்தை நான்காம் அகிலத்தின் அனைத்துலகக் குழுவும் மற்றும் அதன் பிரிவுகளும் வரவேற்கின்றன.
ஏகாதிபத்திய உலகப் போருக்கான உந்துதலை உலக சோசலிசப் புரட்சியின் வேலைத்திட்டத்தைக் கொண்டு தடுத்துநிறுத்துவோம் தொழிலாளர்கள் மற்றும் இளைஞர்களது ஒரு புதிய தலைமுறையை புரட்சிகர சோசலிச சர்வதேசியவாதத்தின் கோட்பாடுகளில் படிப்பிப்போம்
இந்நிலையில் கைது செய்யப்பட்டவர்களும் கைப்பற்றப்பட்ட பொருட்களும் யாழ்ப்பாணம் கடற்றொழில் மற்றும் நீரியல் வளங்கள் அலுவலகத்தில் ஒப்படைக்கப்பட்டுள்ளதாக கடற்படையினர் தெரிவித்தனர்.
மக்கள் பிரதிநிதிகளின் விமர்சனத்திற்குரிய செயற்பாடு குறித்து ஸ்ரீலங்கா இளைஞர் பாராளுமன்றம் அறிக்கை வெளியீடு கடும் வெயிலில் நீண்ட தூரம் பயணம் செய்த நிலையில் திடீரென மயங்கி விழுந்த நிலையில் யாழ்.
எனினும் சிசிக்சையின் பலனின்றி மாணவன் உயிரிழந்துள்ளார் மக்கள் பிரதிநிதிகளின் விமர்சனத்திற்குரிய செயற்பாடு குறித்து ஸ்ரீலங்கா இளைஞர் பாராளுமன்றம் அறிக்கை வெளியீடு தங்களால் தெரிவு செய்யப்பட்ட பிரிதிநிதிகளுக்காக மக்கள் தங்களது சம்பளத்தில் தங்களது வயிற்றுப் பசியை போக்கிக் கொள்ள கொள்வனவு செய்யம் அத்தியாவசிய உணவுப் பொருட்களிலிருந்து அனைத்திற்கும் வரி செலுத்துகிறார்கள் என்பதை நினைவில் வைத்துக்கொள்ளுங்கள் என ஸ்ரீலங்கா இளைஞர் பாராளுமன்றம் அறிக்கை வெளியிட்டுள்ளது.
மக்கள் பிரதிநிதிகளின் விமர்சனத்திற்குரிய செயற்பாடு குறித்து ஸ்ரீலங்கா இளைஞர் பாராளுமன்றம் அறிக்கை வெளியீடு நெஞ்சுக்குழியில் வலி பசியற்ற உணர்வு வயிறு உப்பிவிட்டதுபோல் தோன்றுதல் வயிறு நிறைந்திருப்பது போன்ற உணர்வு ஜீரணத்தில் கோளாறு போன்ற உணர்வு வாந்தி வயிற்றுப்புண் வயிற்றில் பந்து உருளுவது போல் போன்ற எண்ணம் பெருங்குடலில் அடைப்பு போன்ற அறிகுறிகள் இருந்தாலோ அல்லது தோன்றினாலோ உடனடியாக அருகிலுள்ள மருத்துவர்களை சந்தித்து பரிசோதித்துக் கொள்ளுங்கள்.
சாதாரண வயிற்று வலி போல் தொடங்கி இரைப்பை புண்ணாக மாறி அதனையும் கடந்து நாள்பட்ட புண்ணாகத் தொடர்ந்து கவனிக்கப் படாமல் இருந்தால் அது இரைப்பை புற்றுநோயாக மாறக்கூடிய அபாயம் உண்டு.